ROMÂNIA

JUDEŢUL SUCEAVA

**MUNICIPIUL CÂMPULUNG MOLDOVENESC**

##### CONSILIUL LOCAL

###### HOTĂRÂREA NR. 123

###### din 28 noiembrie 2019

**privind achiziţionarea serviciilor juridice de consultanţă și reprezentare în faţa instanţei de judecată, a pregătirii şi elaborării susţinerilor necesare pentru apărarea intereselor municipiului Câmpulung Moldovenesc în litigiul ce formează obiectul dosarului nr. 3055/86/2019 înregistrat la Tribunalul Suceava, Secția de Contencios administrativ și fiscal**

 Consiliul Local al municipiului Câmpulung Moldovenesc, întrunit în şedinţa ordinară din data de 28 noiembrie 2019;

 Având în vedere:

 -Referatul de aprobare al primarului municipiului Câmpulung Moldovenesc, înregistrată la nr. 31003 din 11.11.2019;

 -Raportul de specialitate al Direcției economice din cadrul aparatului de specialitate al primarului,  înregistrat la nr. 31004 din 11.11.2019;

 -Raportul de specialitate al Compartimentului licitații și achiziții publice din cadrul aparatului de specialitate al primarului,  înregistrat la nr. 31005 din 11.11.2019;

 -Raportul de specialitate al Compartimentului juridic din cadrul aparatului de specialitate al primarului,  înregistrat la nr. 31006 din 11.11.2019;

 -Avizul Comisiei de specialitate a Consiliului Local;

 -Prevederile art. 7 alin. (5) din Legea nr. 98/2016 privind achiziţiile publice, cu modificările și completările ulterioare;

 -Prevederile art. I alin. (2) lit. b) din Ordonanţa de Urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, cu modificările şi completările ulterioare;

 În temeiul art. 109 alin. (3), art. 129 alin. (2), art. 139 alin. (1) și art. 140 din Ordonanța de Urgență nr. 57/2019 privind Codul administrativ, cu completările ulterioare,

###  H O T Ă R Ă Ş T E

 **Art.1.(**1)Se aprobă achiziţionarea serviciilor juridice de consultanţă și reprezentare în faţa instanţei de judecată, a pregătirii şi elaborării susţinerilor necesare pentru apărarea intereselor municipiului Câmpulung Moldovenesc în litigiul ce formează obiectul dosarului nr. 3055/86/2019 înregistrat la Tribunalul Suceava, Secția de contencios administrativ și fiscal.

 (2)Se aprobă valoarea estimată a serviciilor juridice de consultanţă și reprezentare în faţa instanţei de judecată, a pregătirii şi elaborării susţinerilor necesare, prevăzute la alin. (1), în sumă de 5950 lei, inclusiv T.V.A.

 **Art.2**.(1)Se aprobă caietul de sarcini cu privire la achiziţionarea serviciilor juridice de consultanţă și reprezentare în faţa instanţei de judecată, a pregătirii şi elaborării susţinerilor necesare pentru apărarea intereselor municipiului Câmpulung Moldovenesc în litigiul ce formează obiectul dosarului nr. 3055/86/2019 înregistrat la Tribunalul Suceava, Secția de contencios administrativ și fiscal, conform anexei nr. 1.

 (2)Se aprobă contractul de servicii juridice, conform anexei nr. 2.

 **Art.3.**Anexele nr. 1 – 2 fac parte integrantă din prezenta hotărâre.

 **Art.4.**Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |
| --- |
|  |
|  **PREŞEDINTE DE ŞEDINŢǍ,** **Sologiuc Teodor - Gheorghe** |  |  **Contrasemnează:** **SECRETAR GENERAL**  **AL MUNICIPIULUI** **Toader Mândrilă** |